CELEX: 62020CN0389
Language: et
Date: 2020-08-14 00:00:00
Title: Kohtuasi C-389/20: Eelotsusetaotlus, mille on esitanud Juzgado de lo Contencioso-Administrativo n° 2 de Vigo (Hispaania) 14. augustil 2020 – CJ versus Tesorería General de la Seguridad Social

7.12.2020   
            
            
               ET
            
            
               Euroopa Liidu Teataja
            
            
               C 423/22
            
         
      Eelotsusetaotlus, mille on esitanud Juzgado de lo Contencioso-Administrativo no 2 de Vigo (Hispaania) 14. augustil 2020 – CJ versus Tesorería General de la Seguridad Social
      (Kohtuasi C-389/20)
      (2020/C 423/33)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de lo Contencioso-Administrativo no 2 de Vigo
      
         Põhikohtuasja pooled
      
      
         Kaebaja: CJ
      
         Vastustaja: Tesorería General de la Seguridad Social
      
         Eelotsuse küsimused
      
      
                  1.
               
               
                  Kas nõukogu 19. detsembri 1978. aasta direktiivi 79/7/EMÜ (meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas) (1) artikli 4 lõiget 1 võrdse kohtlemise kohta, mis takistab igasugust otsest või kaudset soolist diskrimineerimist sotsiaalkindlustusmaksete tasumise kohustuses, ning Euroopa Parlamendi ja nõukogu 5. juuli 2006. aasta direktiivi 2006/54/EÜ meeste ja naiste võrdsete võimaluste ja võrdse kohtlemise põhimõtte rakendamise kohta tööhõive ja elukutse küsimustes artikli 5 punkti b (2), milles on sätestatud samasugune otsese või kaudse soolise diskrimineerimise keeld sotsiaalkindlustusskeemide kohaldamise ja nendes kindlustuse saamise tingimuste ning samuti sotsiaalkindlustusmaksete tasumise kohustuse ja nende maksete suuruse arvutamise osas, tuleb tõlgendada nii, et nendega on vastuolus niisugune riigisisene õigusnorm nagu üldise sotsiaalkindlustusseaduse (LGSS) [Ley General de la Seguridad Social] artikli 251 punkt d, [milles on sätestatud:] „d) Koduabilistele ette nähtud eriskeemiga tagatud kaitse ei hõlma töötuskindlustuse kaitset.“?
               
            
                  2.
               
               
                  Kui vastus eelmisele küsimusele on jaatav, siis kas eespool viidatud õigusnormi tuleb käsitada vastavalt Euroopa Parlamendi 5. juuli 2006. aasta direktiivi 2006/54/EÜ artikli 9 lõike 1 punktidele e ja/või k keelatud diskrimineerimise näitena, kuna kõnealuse õigusnormi, LGSSi artikli 251 punkti d adressaadid on peaaegu eranditult naised?
               
            
         (1)  EÜT 1979, L 6, lk 24; ELT eriväljaanne 05/01, lk 215.
      
         (2)  ELT 2006, L 204, lk 23.